แห่ซื้อ ALT วิ่งยาว 6 วันพุ่งเกิน 50% รับประโยชน์ประมูล 5G
แห่ซื้อ ALT วิ่งยาว 6 วันพุ่งเกิน 50% รับประโยชน์ประมูล 5G ล่าสุดอยู่ที่ 2.38 บาท บวก 0.28 บาท หรือ 13.33% มูลค่าซื้อขาย 11.77 ล้านบาท
แห่ซื้อ ALT วิ่งยาว 6 วันพุ่งเกิน 50% รับประโยชน์ประมูล 5G ล่าสุดอยู่ที่ 2.38 บาท บวก 0.28 บาท หรือ 13.33% มูลค่าซื้อขาย 11.77 ล้านบาท
13 ก.พ. 2563

ผู้สื่อข่าวรายงานว่า ราคาหุ้น บริษัท เอแอลที เทเลคอม จำกัด (มหาชน) หรือ ALT ล่าสุด ณ เวลา 15.46 น. อยู่ที่ 2.38 บาท บวก 0.28 บาท หรือ 13.33% สูงสุดที่ 2.68 บาท ต่ำสุดที่ 2.12 บาท ด้วยมูลค่าซื้อขาย 11.77 ล้านบาท

โดย ราคาหุ้นปรับตัวขึ้นต่อเนื่อง 6 วันติด นับตั้งแต่ราคาหุ้นอยู่ที่ระดับ 1.58 บาท เมื่อวันที่ 4 ก.พ.2562 คิดเป็นการปรับตัวขึ้นถึง 50.63%
ขณะที่ก่อนหน้านี้ ALT แจ้งว่าได้ลงนามในบันทึกข้อตกลงความร่วมมือไตรภาคีกับ edotco Group Sdn Bhd (edotco) และ บมจ.กสท โทรคมนาคม (CAT) ซึ่ง CAT จะเป็นหนึ่งในผู้ประกอบการโทรคมนาคมที่ร่วมประมูลคลื่นความถี่ 5G โดย ALT และ edotco เป็นผู้เชี่ยวชาญด้านการให้บริการโครงสร้างพื้นฐานด้านโทรคมนาคมชั้นนำในระดับประเทศและระดับภูมิภาค
ทั้งนี้ ALT จะให้การสนับสนุนในงานสร้างและซ่อมบำรุงสถานีฐาน และช่วยส่งเสริมให้เกิดการใช้โครงสร้างพื้นฐานร่วมกัน อันจะเป็นปัจจัยสำคัญที่ช่วยลดภาระต้นทุนการบริหารให้กับผู้ให้บริการโทรศัพท์เคลื่อนที่ โดยเฉพาะอย่างยิ่งต้นทุนด้านโครงสร้างพื้นฐาน การที่ ALT ได้มีโอกาสเข้าร่วมเป็นพันธมิตรไตรภาคีนี้ ถือเป็นโอกาสอันดีที่ได้มีส่วนร่วมในการขับเคลื่อนและผลักดันให้เกิดสังคมดิจิทัลตามนโยบายประเทศไทย 4.0 ของภาครัฐ
ด้าน บล.โกลเบล็ก ระบุในบทวิเคราะห์ว่า หุ้นรับได้ประโยชน์จากการประมูล 5G (SAMART INSET ITEL ALT)